b'\n_START_ARTICLE_\nHenri de Massue\n_START_PARAGRAPH_\nHenri de Massue, marki de Ruvigny, siden jarl av Galway (f\xc3\xb8dt 9. april\xc2\xa01648, d\xc3\xb8d 3. september\xc2\xa01720) var en fransk  hugenott, soldat og diplomat som var en viktig person i engelsk tjeneste i ni\xc3\xa5rskrigen og den spanske arvef\xc3\xb8lgekrigen.\n_START_SECTION_\nBiografi\n_START_PARAGRAPH_\nMassue ble f\xc3\xb8dt i Paris. Han ble soldat og tjente i den i franske h\xc3\xa6ren under Turenne, som syntes godt om ham. Trolig var det p\xc3\xa5 grunn av de engelske forbindelser han hadde (moren var engelsk) og i 1678 ble han valgt av Ludvig XIV til \xc3\xa5 f\xc3\xb8re hemmelige forhandlinger for en avtale med Karl II, et vanskelig oppdrag han utf\xc3\xb8rte med stil. Han etterfulgte sin far som general for hugenottene og avviste tilbudet til Ludvig om \xc3\xa5 fortsette i embetet da Ludvig opphevet ediktet fra Nantes. I 1690 dro han i eksil og gikk inn i tjeneste for Vilhelm III av England som generalmajor. Han m\xc3\xa5tte da si fra seg eiendommene sine i Frankrike. _NEWLINE_I juli 1691 utmerket han seg i slaget ved Aughrim og i 1692 var han en stund \xc3\xb8verstkommanderende i Irland. I november dette \xc3\xa5ret ble han viscount Galway og baron Portarlington og fikk flere eiendommer i Irland. I 1693 kjempet han i Neerwinden og ble skadet. I 1694, som generall\xc3\xb8ytnant, ble han sendt for \xc3\xa5 kommandere den engelske delen som assisterte hertugen av Savoie mot franskmennene, og samtidig st\xc3\xb8tte de kriserammede valdenserne. I 1695 skiftet Savoie side og Den italienske halv\xc3\xb8ya ble n\xc3\xb8ytralisert, og styrken til Galway ble trukket tilbake til Nederland. Fra 1697 til 1701, en kritisk periode i irsk historie, hadde jarlen av Galway (han ble forfremmet til dette i 1697) i praksis kontroll over irske aff\xc3\xa6rer som irsk rettspresident.  Noen \xc3\xa5r etter han trakk seg tilbake, ble han i 1704 utpekt til \xc3\xa5 kommandere de allierte styrkene i Portugal, en stilling han styrte med \xc3\xa6re og suksess frem til slaget ved Almanza i 1707  Galway, tross i at han var dyktig og p\xc3\xa5passelig, ble sl\xc3\xa5tt av hertugen av Berwick._NEWLINE_Galway skrapte sammen en fersk arm\xc3\xa9 som han fikk kommando over, selv om han n\xc3\xa5 var svak. Han utmerket seg med personlig mot i kamp. Marki de Bay slo ham i slaget ved Leene Gudina. Etter dette trakk han seg tilbake fra det aktive livet. Den siste tjenesten hans var i 1715, da han ble sendt som en av rettspresidentene i Irland under jakobitteroppr\xc3\xb8ret. Siden de fleste eiendommene hans i Irland og alle de franske eiendommene var tapt for ham, gav parlamentet ham en pensjon p\xc3\xa5 1\xc2\xa0500 pund i \xc3\xa5ret. Han d\xc3\xb8de ugift og  med det den irske adelskapen'